BODOLAND रादाब बाक्सा 14 नबेम्बर 2021: आसामनि सानैसो सुबुंफ्रा IUCN ( international Union for conservation of Nature ) नो मिथिहोहरदोंदि ककलाबारि पार्म आव गाइसननो लानाय एग्र फरेस्ट्रि कलेज आ गाइसनजायोब्ला बे ओनसोलाव थानाय बेंगल प्लरिकान दाव ट्रेलिंआ जोबस्रांलांगोन । बेखौ मिथिनानै IUCN निफ्राय आसामनि गिबि मन्त्री ड0 हिमन्त बिश्व शर्मा’ निसिम लाइजाम सफैदों ।  IUCN निफ्राय बे फसंथानखौ ककलाबारि पार्म आव गाइसनाबालानो गुबुन जाइगायाव गाइसननांगौ होननानै लाइजाम हरदों । बेनि सायाव नो मानास मावजि गेन्द्रि इकटुरिजिम ससायटिनि फ्राय रोखायै फोरमायदोंदि गायसनजानो गोनां एग्र फरेस्ट्रि कलेजा बेंगल प्लरिकान एबा दाव ट्रेनिं थाग्रा थावनियाव जेबो खहा खालामा । बरंस बियो बेंगल फ्लरिखाननि थाग्रा थावनिखौ रैखाथिसो होगोन । मानोना बेंगल फ्लरिखाननि थाग्रा थावनिया ककलाबारि पार्म नि सा सोनाब फारसे मानास हायुंआरि बागानजों नांजाबनाय आरो एग्र फरेस्ट्रि कलेज खौ ककलाबारि पार्म नि सानजा खोला फारसे से रोजा बिघाल हा आवग्रिनानै गाइसननो थांखि लानाय जादों’ मखनाय जायोदि ककलाबारि पार्म नि गासै हाया 6 रोजा 6 जौ बिगा आवग्रिना नै दं । बिनिखायनो सानजा खोला फारसे  सुबुंफोरनि गामि सेराव बेंगल प्लरिकान आ थाया आरो बे ओनसोलावसो फसंथानखौ गाइसननो लानाय जादों  । बे कलेजखौ गाइसननायनि उनाव सानजा खोला फारसेनिफ्राइ सरासनस्रा सुबुंफोरा बेंगल फ्लरिखाननि थाग्रा थावनिसिम गोरलैयैनो थांनो हानाय नंआ अब्ला बेंगल फ्लरिखाननि थाग्रा थावनियाव सुबुंफोरनिफ्राय हेंथा फैनाय नंआ । बेनि अनगायैबो बे फसंथाना गायसनजायोब्ला ओनसोलनि सुबुंफ्रा बेवहाय फरायनानै आबहावा आरो अरन जिबनि सायाव माखासे गियान मोनगोन अब्ला समाजाव बेंगल फ्लरिखानजों लोगोसे हाग्रानि जिब जुनार फोरखौ रैखाथि होनांगौनि सानदांथिया सुबुंफोरनि गोसोआव बांगोन । बिनिखाइनो बे प्रेस रिलिसनि गेजेरजों मानास मावजि गेन्द्रि इकटुरिजिम ससायटिनि आफादगिरि कालिचरण बसुमतारी या एग्र फरेस्ट्रि कलेज खौ ककलाबारि पार्म नि खोला सानजा खोला फारसे गाइसनथारनांगौ होननानै बिबुंथि होदों ।